GiliGold/VAD_KnessetCorpus huggingface dataset:
<יוסף שוינגר: בטח.
<יוסף שוינגר: אנחנו שולטים בזה.
<יוסף שוינגר: אני לא משאיר את זה לוועד כזה או אחר בזמן ההילולה כמובן.
מנחם אליעזר מוזס: שאלה אחרונה – הייתי בשבת, וזה היה בשבת ותיקין באמצע, ופתאום היו יללות מעזרת הנשים והתחילו לרוץ החוצה נשים וילדות והיו צעקות וזעקות.
מנחם אליעזר מוזס: חשבנו שחלילה קרה פיגוע.
מנחם אליעזר מוזס: רצנו פנימה, והייתה שם אישה תמהונית.
מנחם אליעזר מוזס: היה לה כבר פעם צו הרחקה לחצי שנה, והיא חזרה עכשיו לכבוד ל"ג בעומר.
מנחם אליעזר מוזס: היא התחילה לזרוק חפצים ולשפוך מים.
מנחם אליעזר מוזס: באו המון אורחים והיה מלא וגדוש.
ישראל אייכלר: מה השאלה?
מנחם אליעזר מוזס: רגע, אספר לך.
מנחם אליעזר מוזס: רצנו מהר להזמין את השומרים, והם אמרו: אין לנו רשות לנגוע בה.
מנחם אליעזר מוזס: שאלתי: מה אתם עושים כאן?
<נצ"מ יוסי חמו: הם לא צריכים לנגוע בה.
<נצ"מ יוסי חמו: אם אין שם משטרה, לקרוא למשטרה.
מנחם אליעזר מוזס: - - ואמרו: לא, רק משטרה.
מנחם אליעזר מוזס: רצנו לנקודת המשטרה, והיא הייתה סגורה.
מנחם אליעזר מוזס: במשטרה לא היו.
מנחם אליעזר מוזס: הם הלכו והזמינו ניידת.
מנחם אליעזר מוזס: הגיעה הניידת, ואמרו לה: אוי ואבוי לך.
מנחם אליעזר מוזס: אחר הצהריים זה חזר שוב.
מנחם אליעזר מוזס: עלתה לה הג'ננה לראש, והיא התחילה מחדש.
מנחם אליעזר מוזס: מי אחראי להרחיק את התימהוניים האלה?
מנחם אליעזר מוזס: אי-אפשר.
מנחם אליעזר מוזס: אתה לא יודע מה שהיא עשתה שם.
ישראל אייכלר: זו השאלה: למה לא היה שוטר?
מנחם אליעזר מוזס: למה לא היה שוטר בתחנה?
מנחם אליעזר מוזס: ולמה השוטרים שבניידת לא לקחו אותה?
מנחם אליעזר מוזס: אני מבין שזה שבת או אני לא יודע מה.
<נצ"מ יוסי חמו: קודם כול, אני לא מכיר את האירוע, כך שאני לא יודע לענות.
מנחם אליעזר מוזס: אני פניתי לממ"ז, ולא קיבלתי תשובה.
<נצ"מ יוסי חמו: עוד פעם, אני לא מכיר את האירוע, אבל יש שם נקודת משטרה.
<נצ"מ יוסי חמו: אתה מדבר על יום - - -
מנחם אליעזר מוזס: זה היה שבת בבוקר.
<נצ"מ יוסי חמו: יש לנו צוות שעובד רגלי.
<נצ"מ יוסי חמו: מן הסתם, במירון אנחנו לא נעים במהלך השבת.
<נצ"מ יוסי חמו: עובדה שהוא הגיע.
<נצ"מ יוסי חמו: לשאלה שלך למה הוא טיפל בה בצורה כזו או אחרת, אני אבדוק ואתן לך תשובה.
<נצ"מ יוסי חמו: אני לא יודע לענות עכשיו.
מנחם אליעזר מוזס: כתבתי את זה לאלון, בסדר?
<נצ"מ יוסי חמו: אוקיי.
<נצ"מ יוסי חמו: הרב מוזס, במבצע עצמו אין סיכוי כזה, כי אנחנו נותנים מאות שוטרים.
ישראל אייכלר: יוסי, באופן כללי, בכותל המערבי יש גם תמהוניים, אבל כשמישהו מתחיל להשתולל - -
<נצ"מ יוסי חמו: מסולק.
ישראל אייכלר: - - באים שני שוטרים ומפזרים את ההצגה.
<נצ"מ יוסי חמו: ברור.
<נצ"מ יוסי חמו: זה יהיה פה, ואפילו לא יהיה מצב - - -
ישראל אייכלר: זה לא שייך לל"ג בעומר.
מנחם אליעזר מוזס: השאלה שלי היא: בכותל המערבי יש לשומרים את הכוח לקחת אותם, וכאן – לא.
<נצ"מ יוסי חמו: יש להם סמכויות מסוימות, ולא לקחת.
<נצ"מ יוסי חמו: הרב מוזס, עדיף שכך.
<נצ"מ יוסי חמו: - -
ישראל אייכלר: לא הייתי רוצה שכל מאבטח - - -
<נצ"מ יוסי חמו: - - שלא כל אזרח שעושה קורס של יום-יומיים, וחלילה אני לא מזלזל, - - -
ישראל אייכלר: אבל שוטרים צריכים להיות.
ישראל אייכלר: מדובר על שנים רבות.
<נצ"מ יוסי חמו: נכון.
<נצ"מ יוסי חמו: סמכויות משטרה.
מנחם אליעזר מוזס: לבסוף, תודה על הספסלים והברזיות.
מנחם אליעזר מוזס: זה פיקוח נפש ממש לעלות קילומטרים בלי שתייה.
מנחם אליעזר מוזס: תודה למשטרה שמצאה את המקומות שבהם כן אפשר לשים ספסלים.
ישראל אייכלר: תודה רבה לרב מוזס.
מנחם אליעזר מוזס: אני רק רוצה לשמוע את הרב שוינגר, ואז אני חייב לרוץ לפדיון הבן.
<יוסף שוינגר: אעשה בקצרה.
מנחם אליעזר מוזס: ממש בקצרה.
ישראל אייכלר: אני רוצה לציין את הרב שוינגר שהוא כבר - - -
מנחם אליעזר מוזס: אני רוצה להודות לכולם, לכל הנושאים בעול מירון.
מנחם אליעזר מוזס: ה' יעזור לכם שבזכות רבי שמעון כל אחד ייוושע בכול מה שהוא צריך.
ישראל אייכלר: אמן ואמן.
ישראל אייכלר: הרב שוינגר, לקחנו אותו מהשטח – הוא צריך להיות שם עכשיו – והוא הגיע אלינו לפה, ואני רוצה להודות לו.
<יוסף שוינגר: מה שמדאיג אותי הוא שכל אחד שמטפל במירון מתקדם, ורק אני.
<יוסף שוינגר: .. לא משנה.
ישראל אייכלר: אתה רוצה להיות שר הדתות?
<יוסף שוינגר: לא.
<יוסף שוינגר: סתם העליתי נקודה למחשבה.
<דרור גנון: אתה בחברה טובה.
<דרור גנון: הכול טוב.
<יוסף שוינגר: הרב מוזס, אני רוצה דקה לענות ברצינות על נושא התקציב.
<יוסף שוינגר: בשום שנה – ואני אצא מהנחה שאני קצת מכיר את המערכת הזאת – לא היה לנו תקציב סגור ומוגדר בצורה מסודרת כמו שהיה השנה, כולל משרד התיירות עם מיליארד השקל; הוא תמיד היה נותן לי 6.8 ועולה ל-7.2 והיינו עושים צעקות ומערבים את המשטרה ושוטפים עוד 200,000, וזה גם בימי סטאז', ואני מדבר על השוטף.
<יוסף שוינגר: זו פעם ראשונה שחודשיים לפני האירוע אני יודע בדיוק מה יש לי.
<יוסף שוינגר: כשבא סל הדרישות של המשטרה, של מתנ"א או של המחוז, אני, ישראל וכל המהנדסים יודעים: זה מה שיש לנו, וכך אני יכול.
<יוסף שוינגר: פעם לא יכולנו להיענות לבקשות.
<יוסף שוינגר: אני מדבר לא על המנהרות ודגרויסע זאכן, אלא אני מדבר על הדברים הקטנים הבטיחותיים.
מנחם אליעזר מוזס: בראיון שלי אני דיברתי על המנהרות.
<יוסף שוינגר: לא, אני לא מתעמת.
מנחם אליעזר מוזס: על הוצאות קבועות דיברתי ולא על שוטפות.
<יוסף שוינגר: אני אומר לך שמשרד הדתות נתן לנו פי 1.5 ממה שהיינו רגילים.
<יוסף שוינגר: אני לא מכיר שום משרד ממשלתי – ואני אומר את זה בלי להחניף לו כי התקציב כבר אצלנו – שמנכ"ל בכל רגע פנוי מגיע למירון, עולה ומלווה אותנו יחד עם השר, ממש אפשר להגיד 24/6.
<יוסף שוינגר: אני מסיר את הכובע.
<יוסף שוינגר: למה אנחנו השנה אנחנו רגועים ולא לחוצים?
<יוסף שוינגר: כי אנחנו יודעים בדיוק מה יש לנו.
<יוסף שוינגר: כשיש את הפת בסל, אין לנו שום דאגות.
<יוסף שוינגר: עכשיו בואו ונדבר קצת על מה שעשינו.
<יוסף שוינגר: אנחנו באמת לקחנו את כל ההערות לתשומת הלב, והשנה אנחנו נתנו דגש לפרט.
<יוסף שוינגר: אם בשנים עברו טיפלנו בחצרות, בהתקהלויות הגדולות, השנה באמת מסתכלים, בהמשך לדברים, על המשפחה ועל הבודד שמגיעים מחניונים רחוקים.
<יוסף שוינגר: יהיו עשרות נקודות שתייה על-ידי דיילים – היימישע אידן - -
<קריאה: אנשי קהילה.
<יוסף שוינגר: - - שבע
<יוסף שוינגר: ברית זה כאילו חבר'ה שמבינים את השפה, שיודעים איך להתנייד ושיודעים איך לדבר.
<יוסף שוינגר: כל אחד יקבל כזה טיפול.
<יוסף שוינגר: יהיו עשרות נקודות הצללה, מאות תאי שירותים שמחוברים למים ולביוב, ואלה דברים שלא היו.
<יוסף שוינגר: הקמנו מתחם מיוחד לנשים – מאות מטרים מרובעים.
<יוסף שוינגר: במתחם הקמנו אוהל ענק, ששם אם בשום שנה לא ניתן דגש לנשים, אז עכשיו אם לילדים וכולם אין איפה לשבת, והגברים הולכים, אז שם, במתחם עצמו, יש 12 חדרי הנקה וחדרי החתלה עם דיילות שמבינות את השפה שיטפלו במאות הנשים.
<חיים רבינוביץ: זה כבר מוכן.
<יוסף שוינגר: כן, כן, אפשר.
<יוסף שוינגר: ירדנו לרזולוציות מבחינת הטיפול בפרט.
<יוסף שוינגר: לגבי הספסלים, שזה נושא שעולה כל שנה, לנו, מבחינתנו, אין בעיה להציב ספסלים.
ישראל אייכלר: אתה כבר אחרי.
ישראל אייכלר: הצבתם.
<יוסף שוינגר: יש בעיה עם בטיחות, ואנחנו חייבים גם לדעת את זה.
<יוסף שוינגר: החוכמה היא לא רק להציב ספסל.
<יוסף שוינגר: אומר לנו מהנדס בטיחות משטרתי או גם שלנו: במקרה שחס וחלילה קורה איזה שהוא אירוע פתאומי וצריך לפנות קהל, הספסלים הם מפגע בשטח.
ישראל אייכלר: בסדר, אבל שמת – נכון?
<יוסף שוינגר: בסדר, אבל שמנו איפה שמותר, ולגבי איפה שלא – שיידעו - - -
ישראל אייכלר: כמה שמתם?
ישראל אייכלר: זה מה שאני רוצה לדעת.
<יוסף שוינגר: עשרות ספסלים.
<יוסף שוינגר: גם בחניונים הרחוקים וגם בקרובים וגם במעלה.
<יוסף שוינגר: אבל, יכול להיות שמגיע שוטר שרואה פתאום מסה של אנשים ומחליט "אני רוצה שהספסל הזה יעוף מפה" – לנו אין שום מילה, ואני גם יכול להבין את השוטר הזה.
<יוסף שוינגר: אנשים גם נופלים על ספסלים.
<יוסף שוינגר: זה לא כזה פשוט.
<יוסף שוינגר: בסך-הכול, אני מקווה שזה יעבוד מצוין.
<יוסף שוינגר: אני רוצה באמת לתת מילה טובה לתיאום שהיה בין כל ארגוני ההצלה השנה.
<יוסף שוינגר: תמיד היינו רגילים שהיו מד"א וכו'.
<יוסף שוינגר: ברוך ה', כולם עובדים כאיש אחד בלב אחד.
<יוסף שוינגר: זה המקום באמת להגיד לכול הגורמים תודה: למשטרה, למשטרת התנועה, באמת למשרד התחבורה.
<יוסף שוינגר: אין אחד שלא נתן את ידו.
<יוסף שוינגר: אני חושב שמבחינת המדינה לא ראיתי כזו מעורבות.
<יוסף שוינגר: אגב, אין גבול לתקציבים, ואני אומר את האמת.
<יוסף שוינגר: אפשר לעשות, ויש עוד תכניות רבות.
<יוסף שוינגר: אבל, מבחינת האופטימום, אני חושב שכמעט הגענו לשלושת רבעי הכוס המלאה.
<יוסף שוינגר: נקווה שהכול יעבור בשלום.
<יוסף שוינגר: אגב, יכול להיות גם שיהיו תקלות, ולא צריך להיבהל מזה.
<יוסף שוינגר: אבל, בסך-הכול, אני חושב שעשו עשרות תרחישים, ומקווים שאנשים יתנו את התשובה בשטח.
ישראל אייכלר: אני רוצה לאפשר לעמיר קינן לדבר, ואחרי זה – לאנשי ההצלה.
ישראל אייכלר: אגב, "נתיב אקספרס" הודיע לנו שהסמנכ"ל היה צריך להיות פה, ובבוקר הוא היה בבדיקה רפואית דחופה ואין לו בעיה להשיב על כל השאלות.
ישראל אייכלר: יש להם 50 אוטובוסים, והוא ייקח 115 מצפת.
ישראל אייכלר: אני מבין שאתם משלימים את כל ההסעות האלה.
מנחם אליעזר מוזס: ברשותכם.
ישראל אייכלר: מזל טוב.
ישראל אייכלר: שיהיה לך בהצלחה גדולה.
ישראל אייכלר: בדיון שיהיה אחרי ל"ג בעומר תבוא ותעודד את עודד ואת כל האנשים האלה.
מנחם אליעזר מוזס: לא היה מקום להיפגע כלל ועיקר.
<עמיר קינן: כמו שאמרת, מי שאחראי בגדול על האירוע זה זה משרד התחבורה.
<עמיר קינן: מי שמבצע את האירוע זה "נתיב אקספרס", ואנחנו לקחנו על עצמנו את הנתח המרכזי של ההפעלה בין שלוש הערים המרכזיות הגדולות: ירושלים, בני-ברק ואשדוד.
<עמיר קינן: אנחנו מפעילים את כל השירות שקשור לשלוש הערים הגדולות בנתיבים הישירים שמשם למירון וחזרה.
<עמיר קינן: זה מרכז העניין.
<עמיר קינן: ברמת תכניות, אלה תכניות דומות לשנה קודמת עם תגבורי שירות כמובן, בגלל כל מה ששמענו כאן.
<עמיר קינן: אנחנו בערך מתוכננים כרגע על סדר-גודל של 2,000 נסיעות, וזה המון.
<עמיר קינן: בכל קנה-מידה שעשינו - - -
ישראל אייכלר: 2,000 נסיעות זה 2,000 אוטובוסים?
<עמיר קינן: זה 2,000 נסיעות הלוך ושוב.
<עמיר קינן: זה לא 2,000 אוטובוסים, כי כל אוטובוס, אם הוא מנוצל נכון, יכול גם לעשות פעמיים ואפילו יותר.
ישראל אייכלר: התכוונת לומר: לא נוסעים אלא נסיעות.
<עמיר קינן: כן, 2,000 נסיעות.
<עמיר קינן: כרגע אני מדבר על שלוש הערים.
ישראל אייכלר: יש לכם קשר גם עם החברות הפרטיות, שאם תצטרכו את האוטובוסים שלהן תוכלו לקחת?
<דרור גנון: הם לוקחים.
<עמיר קינן: חלק גדול מתוך האוטובוסים שאני מפעיל זה של חברות פרטיות.
<עמיר קינן: "אגד" לא מסוגלת להפעיל היום 2,000 נסיעות לבד עם עצמה.
<עמיר קינן: אלה אוטובוסים שכבר שכרנו וכבר מתגלגלים אתם ועם עוד חברות למיניהן, כשאתה אוסף את כל מה שיש בשוק, כמו ששמעתם מדרור, ואנחנו מנסים למצות את כל מה שרק אפשר וכל מה שקיים בשוק.
ישראל אייכלר: ההנחות לילדים יהיו גם למירון?
<עמיר קינן: הכול, הכול.
ישראל אייכלר: זה מהפך גדול מאוד.
ישראל אייכלר: כל שנה זה היה - - -
<עמיר קינן: יש טבלאות מחירים שאתם בטח כבר מכירים אותן עם הנחות מאוד גדולות של כל מה שהיה באמת ברפורמה.
<עמיר קינן: אנחנו מקווים באמת שהכול יעבוד כמו שצריך.
<עמיר קינן: אני רק מבקש פה באמת שני דברים: הראשון – אני יודע שבדרך-כלל מהוועדות האלה יוצאת קריאה לציבור.
<עמיר קינן: חשוב לראות קצת יותר קטע של סבלנות, סובלנות, של הציבור, כי לפעמים, כמו שהרב שוינגר אמר, יש נפילה קטנה כאן או נפילה קטנה שם, וזה קורה באירועים כאלה וחשובה קצת סבלנות.
<יוסף שוינגר: ללא ספק.
<עמיר קינן: מעבר לזה, יש את כל נושא המכירה המוקדמת.
<עמיר קינן: אני חושב שחשוב להוציא קריאה לאנשים להזדרז קצת ולהיערך לפני זה ולא לבוא ביום רביעי ולהיערך ולקנות כרטיס, שזה מאוחר מדי.
<עמיר קינן: אם רוצים לייצר היערכות נכונה וטובה, כדאי כבר היום לרוץ קדימה עם הנושא הזה.
ישראל אייכלר: צריך גם להגיד לציבור וגם לנהגים שהם לא יהיו עצבניים.
ישראל אייכלר: אני לא יודע איך אני הייתי נוהג, אם 50 אנשים היו עומדים לי על הראש.
<עמיר קינן: לא, היום הם יושבים, והם כבר לא עומדים.
<עמיר קינן: זה דווקא מאוד רגוע.
<עמיר קינן: זה צריך להיות מאוד רגוע.
ישראל אייכלר: היו מקרים בזמן האחרון, ולא בחברה שלכם.
ישראל אייכלר: באיזו חברה זה היה שנהג תקף נוסעים באלימות פיזית?
ישראל אייכלר: זה היה בבני-ברק?
<חיים רבינוביץ: לא בל"ג בעומר.
ישראל אייכלר: לא בל"ג בעומר.
ישראל אייכלר: בכל אופן, צריך לראות שהנהגים גם יהיו רגועים.
<אבנר עורקבי: זה מתועד.
ישראל אייכלר: כן, ראיתי.
ישראל אייכלר: צריך גם לדאוג לנהגים שיהיה להם איפה לנוח שם.
<עמיר קינן: יש להם.
<עמיר קינן: דאגנו להם לכול הדברים, כולל חניה בדרך, חניה על ההר וכולל הכול.
<עמיר קינן: הכול כבר מתואם וסגור.
ישראל אייכלר: נגיע לארגוני ההצלה.
ישראל אייכלר: אני רוצה לשבח גם את "עזר מציון" שלא נמצאים פה.
ישראל אייכלר: הם לקחו על עצמם את ההובלה של הזקנים והנכים.
<אבנר עורקבי: קוראים לי אבנר עורקבי, ואני יושב-ראש ארגון הנכים בישראל המיוחד.
<אבנר עורקבי: הנושא הזה קרוב אלי גם מבחינה אישית וגם מבחינה כללית, כי אני מקבל בעיקר את הפניות, כי מכירים אותי בתור אדם חרדי.
<אבנר עורקבי: אני מקבל את כל הפניות גם בנושא הכותל וגם בכול הנושאים.
<אבנר עורקבי: אני ממש בהתלבטות.
<אבנר עורקבי: אני חושב שאני לא אגיע לשמעון בר יוחאי.
<אבנר עורקבי: כמו כל שנה, אני לא אגיע השנה לבר יוחאי.
<אבנר עורקבי: מחמת מוגבלותי, אני בכיסא גלגלים וכול המרכיבים הנילווים שלי הם בתוך האוטו שלי.
<אבנר עורקבי: אם אני צריך להותיר את האוטו שלי בחניון למטה ולעלות עם שאטל, מה יקרה כשאצטרך את המרכיבים החיוניים שהם אצלי באוטו?
<אבנר עורקבי: כלומר, אני צריך לרדת חזרה לאוטו.
<אבנר עורקבי: אז מה?
<אבנר עורקבי: מה עשיתי בזה?
<אבנר עורקבי: אני יודע שאין לכם את התשובות לדברים האלה.
<אבנר עורקבי: אנחנו, אנשים נכים, זקוקים.
<אבנר עורקבי: אני זקוק לקטטר, להנשמה ולכל מיני דברים.
<אבנר עורקבי: יש אצלנו הרבה נכים שכל המכשירים שלהם נמצאים בתוך האוטו.
<אבנר עורקבי: הכול נמצא בתוך האוטו.
<אבנר עורקבי: אם לא, אין להם מה לעשות.
<אבנר עורקבי: למה אנחנו מוותרים על זה?
<אבנר עורקבי: מגיעים במועד מאוחר יותר.
<אבנר עורקבי: אמרתם שפעם זה נגיש, והנה זה לא נגיש ואנחנו לא יכולים להגיע.
<אבנר עורקבי: אנחנו מבינים את זה.
<אבנר עורקבי: יש בנו הבנה שאין יכולת מבחינת עומס התחבורה, ואין לנו בעיה מהבחינה הזאת.
<אבנר עורקבי: אבל, להכניס אחד או שניים שהם מאוד מוגבלים שלא יכולים להגיע – ואני מוכן לוותר ואני בכלל לא מגיע, אלא אני מגיע בזמנים אחרים.
<אבנר עורקבי: ישנם נכים שלא מוכנים לוותר על זה ורוצים להגיע, - -
<שלומית אבינח: שיהיה שיקול דעת מראש.
<אבנר עורקבי: - - ואפשר לאפשר להם את זה מראש או שאפשר להקים איזה מוקד מסוים שיוכל לתת להם את הארגון הזה על מנת לעלות, כך שהנכה לא יחזור אחורה לכיוון הביתה, לכיוון המרכז או לכיוון דרום.
ישראל אייכלר: אני רוצה להציע משהו.
ישראל אייכלר: זה נושא מאוד רגיש, כך שקשה לדבר לאנשים.
ישראל אייכלר: אני, כיושב-ראש, חייב לומר את זה.
ישראל אייכלר: יכול להיות שיש אנשים שאומרים: אתה יודע מה?
ישראל אייכלר: אז אני לא אסע דווקא בשעות האלה, אלא אני אגיע או במוצאי או למחרת או יום לפני.
ישראל אייכלר: אם יש חולה או מקרה הומאני נוראי שהוא רוצה להיות אצל רבי שמעון דווקא בל"ג בעומר, המשטרה כן תאפשר לו, בתיאום של כמה ימים מראש כמובן, והמשפחה תהיה בקשר, לגבי הרכב הספציפי הזה; הוא שוכב על מיטה והוא לא יכול, ובאמת לא רק שיש לו כיסא גלגלים אלא שהוא באמת במצב – יש מקרים שמביאים אותם גם לכותל – אז שתהיה אפשרות כזו.
<שלומית אבינח: השאלה היא: מי יהיה אחראי לתיאום מראש?
ישראל אייכלר: אני חושב שהמשטרה, לא?
<שלומית אבינח: במקרים הבודדים והחריגים, ולא גורף.
ישראל אייכלר: בודדים ממש.
<אבנר עורקבי: אני רוצה גם לקבל את האישור לפני זה – שבוע לפני זה.
<אבנר עורקבי: למשל, אם אני רוצה להגיע ביום ראשון, אני אוכל להגיע למתחם של ההר?
<נצ"מ יוסי חמו: אני אחלק את זה.
<נצ"מ יוסי חמו: קודם כול, אני, בהחלט, מבין ללבך.
<נצ"מ יוסי חמו: הלוואי ומשטרת ישראל יכלה יחד עם כל הגורמים לגרום למצב שבזמן העיקרי של ההילולה יהיו לנו על ההר מאות מקומות חניה.
<נצ"מ יוסי חמו: אין לנו.
<נצ"מ יוסי חמו: פשוט אין לנו.
<נצ"מ יוסי חמו: ב"אין לנו" אני מתכוון: אפילו לא לרמה של 30 או 40 מקומות חניה.
<אבנר עורקבי: סיכה אין לך.
<אבנר עורקבי: אני מבין.
<נצ"מ יוסי חמו: אל"ף, פשוט אין לנו.
<נצ"מ יוסי חמו: בי"ת, אנחנו חייבים לשמור על שלום הציבור.
<נצ"מ יוסי חמו: גם את המקומות הבודדים אנחנו חייבים לשמר לשעת חירום, במידה ויש לנו אירוע חירום.
<נצ"מ יוסי חמו: בסיטואציה של בודד כזה או אחר, אנחנו, בהחלט, יכולים להפעיל את שיקול הדעת ברמה של אפילו להביא את אותו בודד להר בליווי מיוחד ולהחזיר אותו.
<נצ"מ יוסי חמו: אבל אין לנו את היכולת התשתיתית.
<נצ"מ יוסי חמו: זה לא נושא של כוח-אדם – זו פשוט יכולת תשתיתית.
<נצ"מ יוסי חמו: מעבר לכך, צריך לזכור שהשנה, כפי שאמרתי, אפשרנו ל"עזר מציון" וגם ל"לב מלכה" הרבה יותר אמבולנסים, וחלק מהאמבולנסים שלהם הם רכבי שאטלים עם יכולות של אמבולנסים.
<נצ"מ יוסי חמו: זה המקסימום שאני מכיר שאנחנו יכולים לעשות.
<אבנר עורקבי: הוא חוזר ויורד למטה בחזרה?
<נצ"מ יוסי חמו: הוא עושה סיבוב נוסף.
<אבנר עורקבי: הוא לא צמוד אליך.
<נצ"מ יוסי חמו: הוא מגיע לנקודת ההורדה וההעלאה.
ישראל אייכלר: במקרה בודד כזה ימצאו את הדרך לתאם.
<אבנר עורקבי: אני מדבר על שבוע לפני.
<נצ"מ יוסי חמו: שבוע לפני – לא תהיה בעיה.
<נצ"מ יוסי חמו: לא תהיה בעיה גם ביום ראשון וגם ביום שני.
<נצ"מ יוסי חמו: נכה יוכל לעלות עד להר, לחנות, לעשות את התפילה כמו שצריך ולעזוב.
ישראל אייכלר: התשובה שלך הייתה טובה מאוד.
ישראל אייכלר: אבנר, אני חושב שאתה הסכמת שאם יש מקרה בודד אחד, גם ב"עזר מציון" אפשר.
ישראל אייכלר: אם לא יהיה אפשרי, אז הם בשטח, והם ילוו אותו ויאפשרו לו אולי דרך בורמה משהו אחר.
<אבנר עורקבי: יש לי פגישה.
ישראל אייכלר: יש לך הרבה זכויות.
<אבנר עורקבי: מה אני אעשה?
<אבנר עורקבי: ה' יעזור לי.
ישראל אייכלר: לגבי הצלה, אנשי מד"א ו"איחוד הצלה", אני מבין שאתם עובדים בשיתוף פעולה השנה בעזרת ה'?
<רונן בשארי: כן.
<רונן בשארי: השנה כלל ארגוני ההצלה, כולל "איחוד" בעצם, מבצעית, כפופים למד"א.
<רונן בשארי: אנחנו מתואמים בפריסה המבצעית, במרפאות וגם בצוותים הרפואיים שיהיו על ההר.
<רונן בשארי: גם "עזר מציון" מציב אמבולנסים מעבר לרכבים להסעת נכים.
<רונן בשארי: בסך-הכול, כלל הרפואה מתוכללת ומתואמת.
<רונן בשארי: אנחנו עובדים ומתואמים עם משטרת ישראל מחוז צפון ועם כלל הגורמים וכמובן עם מרכז המקומות הקדושים והמשרד לענייני דתות.
<רונן בשארי: בסך-הכול, זה אירוע מורכב.
<רונן בשארי: התרחיש הקיצון, שבעצם אנחנו נערכים אליו, זה אירוע רב נפגעים, ולכן כלל המעגלים הם גם מקומיים, גם במעגל היותר קרוב של המרחבים וגם מבחינת כוחות ארציים.
<רונן בשארי: צריך לציין שגם פיקוד העורף עוזר לנו.
<רונן בשארי: אנחנו בקשר גם עם חיל-האוויר במידה ויתפתח אירוע קיצון להבאת מסוקים של צה"ל לשינוע נפגעים.
ישראל אייכלר: יש לכם מנחת שם?
<רונן בשארי: יש מנחתים מאושרים.
<רונן בשארי: התכנית המבצעית ידועה גם למשטרה ולכלל הכוחות.
ישראל אייכלר: הרב זאב קשש מ"איחוד הצלה", בבקשה.
<זאב קשש: כמו שאמרו כאן, זו באמת בשורה טובה שהשנה הכול הולך חלק ויש שיתוף פעולה ותיאום מלא.
<זאב קשש: קודם כול, אני רוצה באמת להודות לכול הגורמים – כמובן למנכ"ל ולשר שדואגים, ולמרכז המקומות הקדושים, לרב שוינגר והרב ישראל דרעי שמלווים אותנו כל השנים ובשנה הזאת בפרט ממש היה סיוע צמוד לכול הצרכים.
<זאב קשש: מבחינתנו, ההיערכות שלנו היא מעבר לצוותים הרגליים.
<זאב קשש: יש 16 צוותים רגליים שנמצאים בתוך ריכוזי הקהל.
<זאב קשש: כל צוות הוא בן ארבעה חובשים עם אלונקה וציוד רפואי, והם נותנים את המענה המיידי במקום.
<זאב קשש: יש שתי מרפאות, שכוללות רופאים, פראמדיקים, ציוד רפואי ותרופות, שנמצאות: אחת בכניסה לעזרת נשים, ואחת בסוף דרך מהדרין.
<זאב קשש: כמובן, שיש את המרפאה הגדולה של מד"א, ובמקרה הצורך מפנים לשם, ואם צריך פינוי – מפנים.
<זאב קשש: יש את האופנועים שנמצאים בצירים העוטפים כדי לתת מענה לצורך הגעה מהירה על-ידי אופנוע.
<זאב קשש: העלו כאן את נושא השילוט במירון וכל המידע לציבור.
<זאב קשש: זה התחיל בשנה שעברה, וזה באמת המקומות הקדושים בשיתוף עם המשטרה הובילו את זה וגם מימנו פה את כל הפרויקט הזה.
<זאב קשש: אנחנו, כמובן, יזמנו את הרעיון ובאמת עזרנו בכול הפילוח והחלוקה של כל המושב.
ישראל אייכלר: אגיד את הרעיון במשפט אחד: כל מקום שתהיה קריאה – מיד לפי הצבע או לפי המספר יידעו איפה זה.
<זאב קשש: יש מפות ממוספרות - -
ישראל אייכלר: שיחולקו לקהל.
<זאב קשש: - - ועם צבעים, וזה יהיה בכול מוקד של כל הגופים.
<זאב קשש: בעצם, יש 550 שלטים כאלה גדולים - -
ישראל אייכלר: של אזורים.
<זאב קשש: - - שתלויים בכול מקום עם מספרי החירום, ויש עשרות אלפי פלאיירים שהעולים לשם מקבלים.
<זאב קשש: בעצם, יש פה את כל המידע הרלוונטי, כולל מספרי טלפונים ומידע שצריך לדעת.
<זאב קשש: זה יחולק לכולם.
<זאב קשש: כמו כולם, אנחנו מקווים שנעבור את הכול בשלום ללא אירועים.
<זאב קשש: באמת יש שיתוף פעולה פורה.
ישראל אייכלר: אחרון חביב זה - - -
<שלומית אבינח: נציג "סופרבוס" עוד לא דיבר.
ישראל אייכלר: "סופרבוס".
<אלרן כהן: אני אלרן כהן.
<אלרן כהן: השנה אנחנו עושים את הקו מטבריה.
<אלרן כהן: זו שנה ראשונה שאנחנו עושים אותו.
<אלרן כהן: נערכנו לפי ספירות שעשינו בשטח בשנה קודמת.
<אלרן כהן: תגברנו והכפלנו את השירות שם.
<אלרן כהן: בנוסף לזה, אנחנו נותנים עוד 20 אוטובוסים, שאטלים, ועוזרים ל"נתיב אקספרס", מכרמיאל למירון.
<אלרן כהן: עקרונית, הכול מוכן.
ישראל אייכלר: מטבריה יש גם שאטלים או אוטובוסים רגילים?
<אלרן כהן: מטבריה יש כל הזמן – עולה ויוצא.
<אלרן כהן: יש שירות – 452.
<קריאה: נסיעות רגילות.
<דרור גנון: מה זה "רגיל"?
<דרור גנון: זה מירון ישיר.
<אלרן כהן: מירון ישיר.
ישראל אייכלר: זה טבריה-מירון ישיר, ואתם עולים עד למעלה?
<אלרן כהן: כן, כן.
ישראל אייכלר: זאת אומרת, גם אם מישהו שם את הרכב בטבריה, הוא יכול לנסוע אתכם.
<אלרן כהן: כן.
ישראל אייכלר: שיהיה לכם בהצלחה.
ישראל אייכלר: "נתיבי ישראל", מה אתה אומר?
<מיכאל רסקין: למעשה, את כל המטלות שהטילו עלינו אנחנו מסיימים עד סוף השבוע, פרט לסגירת כניסות שנעשה ממש לפני יום רביעי.
ישראל אייכלר: והשילוטים?
ישראל אייכלר: כל השלטים בסדר?
<קריאה: מה אתה רוצה מהשלטים?
ישראל אייכלר: הם עושים את השלטים.
ישראל אייכלר: הם תולים את השלטים.
<קריאה: - - - המבצעת.
ישראל אייכלר: מי השר שלכם?
<שירלי שמואל: ישראל כץ.
ישראל אייכלר: תגיד לו שביקשתי אישית: כבר 58 שנים אני נוסע, ומאז עשיתם את המחלף החדש בגולני אני מתבלבל עם השלט הקטן לרבי שמעון בר יוחאי וכמעט מגיע לעפולה.
ישראל אייכלר: מזל שיש לי - - -
<יוסף שוינגר: מה הבעיה שנתי יציב בן-אדם עד שהרב אייכלר עובר...
ישראל אייכלר: לא, אני עושה משהו יותר טוב.
ישראל אייכלר: אני נוסע עם חיים, אבל בל"ג בעומר הוא נמצא במירון, אז אני נוסע עם מישהו אחר שהוא שומר.
ישראל אייכלר: אני רוצה לסכם את הדיון: קודם כל, להודות לכם.
ישראל אייכלר: הלוואי וגם אחרי ל"ג בעומר יהיה לנו דיון כל כך נחמד.
ישראל אייכלר: אני רוצה לברך על שיתוף הפעולה בין משרדי הממשלה, התחבורה ושירותי הדת, ובראשם המנכ"ל עודד פלוס ומנהל המקומות הקדושים הרב שוינגר.
ישראל אייכלר: התשובות לישיבה המקדימה ליישום המסקנות והמלצת הוועדה – כמעט אחת לאחת, בעצם כולן, התמלאו.
ישראל אייכלר: יש פה בעיה של 60,000 שקל של שילוט בין-עירוני, והמנכ"ל הודיע שזה ייפתר ביניהם.
ישראל אייכלר: הגעת נכים קשים – לגבי הנכים הרגילים, "עזר מציון", "לב מלכה" וארגוני ההצלה.
ישראל אייכלר: דיברנו עם המשטרה שבמקרה שיש אירוע בודד של מישהו שזקוק, היא תתייצב לעניין.
ישראל אייכלר: אנחנו רוצים להמליץ לאנשים להזמין כרטיסי נסיעה לפני, כי שמענו ממשרד התחבורה שאין כרטיסים בלי גבול.
ישראל אייכלר: אספקת חשמל – תכף נגיד ממי אנחנו מבקשים – אנחנו מבקשים מהמשטרה שהיא תדאג שתהיה אספקת חשמל בכול ימות ההילולה בלי שום הפסקה.
ישראל אייכלר: אנחנו מבקשים שידאגו לנהגים כך שיהיה להם מקום להירגע, וגם ש"אגד", וכל החברות ומשרד התחבורה, - -
<שלומית אבינח: נקודות התרעננות.
ישראל אייכלר: תכתבו לנהגים מכתב אישי: גם לגבי נקודות התרעננות, אבל גם שיהיו רגועים.
ישראל אייכלר: נותר לנו רק לאחל הצלחה בזכות רבי שמעון בר יוחאי שכולם – יתקבלו כל תפילותיהם ברצון.
ישראל אייכלר: צהריים טובים.
ישראל אייכלר: ברוכים הבאים לישיבת הוועדה של פניות הציבור והיום אנחנו נדון על פניות ציבור לגבי ימי נופשונים לילדים בעלי צרכים מיוחדים.
ישראל אייכלר: זו ישיבת מעקב, כי הוועדה קיימה כבר שני דיונים בנושא, גם ב-2015, בקיץ, וגם בסוף 2015, ויש לנו מטרה אחת, שבקיץ הנוכחי אנחנו נוכל לשמוע בשורות ממשרדי הממשלה בנושא הנופשונים.
ישראל אייכלר: בעזרת ה' אנחנו רוצים להיות אופטימיים.
ישראל אייכלר: יש לנו פה חידוש גדול, אנחנו שותפים באירוע היסטורי מבחינה טכנולוגית, ככה אמרו לי בהנהלת הכנסת, זו פעם ראשונה שהם הכניסו מערכת חדשה שרואים באון ליין באיכות ששייכת לגילאים צעירים יותר ממני להגדיר אותה, הוועדה הראשונה שהתקינו את כל המצלמות ואת כל הדברים זו הוועדה שלנו ופעם ראשונה שמשדרים בשיטה הזאת, זה יהיה בכל הוועדות, זה אצלנו.
ישראל אייכלר: אז עכשיו מתקיים בנו מה שכתוב עין רואה ואוזן שומעת וכל מעשיך בספר נכתבים.
<אבנר עורקבי: בדיסק.
ישראל אייכלר: גם דיסק יכול להיות ספר ויש גם ספר זיכרונות שגם שם נרשמים דברים.
ישראל אייכלר: לכן, היות שהישיבה היא פומבית, אז אני חייב לומר שמי שלא מעוניין להזכיר את שמו, אם אנחנו עוסקים בנושאים של אנשים שלא רוצים שיידעו שמדברים על - - -
<שלומית אבינח: גם הורים לילדים.
ישראל אייכלר: כן, לגבי ילדים שלהם, שזקוקים לנופשון, אם לא רוצים את השמות אז שלא יגידו את השם ואנחנו נשמור את השם בוועדה.
ישראל אייכלר: אני אומר את זה לפרוטוקול, שהדיון בהתאם להוראות סעיף 119 (ב) לתקנון, אל תשאלו אותי מה כתוב שם, אבל שם כתוב שאני צריך להודיע לוועדה שהחלטנו לחסות את השמות והפרטים של כל מי שחשיפתם תגרום לו נזק לפי סעיף 120(ד)(1)(ב), (ג) ו-(2) לתקנון.
ישראל אייכלר: באופן זה ניתן יהיה להפעיל את שיקול הדעת גם בדיעבד לגבי הצורך בחיסוי הפרטים.
ישראל אייכלר: עד כאן הפורמליות.
ישראל אייכלר: בישיבות הקודמות דיברנו על חשיבות הנופשונים עבור המשפחות ועבור הילדים האחרים שבמשפחה, ולמאזינים ולצופים שלא יודעים מה זה, אני רוצה לומר שיש ילדים במשפחה שלא נמצאים במוסד כל הזמן ומאוד קשה למשפחה שהם לא יכולים לצאת בגלל המגבלות שיש להם, אז הם שולחים את הילד לנופשון ששם הוא נמצא בבילוי ובשמירה מעולה.
ישראל אייכלר: יש בעיה, יש מעט מדי מקומות לנופשונים, התעריפים שמשולמים למפעילים הם נמוכים מדי ויש מצב של חוסר ניצול של הורים שלא מנצלים את ה-15 יום שיש להם בשנה בגלל חוסר התאמה של הילד למקום.
ישראל אייכלר: יש גם חוסר מודעות של משפחות שיש להן זכאות לנופשונים ואנחנו ביקשנו שגם תהיה הגברת שיתוף פעולה עם השלטון המקומי לגבי הקצאת מקומות לנופשונים, התחייבויות כספיות של הרשויות כלפי הנופשונים.
ישראל אייכלר: דובר גם על חקיקה בעניין הנופשונים, לעגן את זה בחקיקה, שזה לא יהיה לפי תקציב שמישהו קבע שיש לו או שאין לו.
ישראל אייכלר: דובר גם על חיסכון שיש למדינה בזכות המשפחות שבוחרות לגדל את הילדים הפגועים במסגרת ביתית משפחתית ולא שולחים אותם למוסד.
ישראל אייכלר: היה על זה דיון ארוך אצלנו.
ישראל אייכלר: דובר על האחדת הטיפול בנושא הנופשונים לאגף אחד.
ישראל אייכלר: זה היה דבר קשה מאוד, שהיו וישנם שלושה אגפים שונים, אגף מוגבלות שכלית, אגף שיקום והשירות לטיפול באדם עם אוטיזם.
ישראל אייכלר: היו שלוש מחלקות ולכל אחד הייתה דרך אחרת.